**Αθήνα:** 07.03.2025

**Αρ. Πρωτ.:** 277

**ΔΕΛΤΙΟ ΤΥΠΟΥ**

**Ε.Σ.Α.μεΑ.: 1ο Ογκολογικό Συνέδριο Ομοσπονδίας Καρκινοπαθών Ελλάδος- Κήρυξη εργασιών από τον Ι. Βαρδακαστάνη**

Την έναρξη των εργασιών του 1ου Ογκολογικού Συνεδρίου της Ομοσπονδίας Καρκινοπαθών Ελλάδος (ΟΚΕ), που θα πραγματοποιηθεί στην Θεσσαλονίκη (8-9 Μαρτίου) για τα 20 χρόνια της ΟΚΕ (Δημαρχείο Θεσσαλονίκης, αίθουσα «Μανώλης Αναγνωστάκης»), θα κηρύξει ο πρόεδρος της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.) Ιωάννης Βαρδακαστάνης. Το Συνέδριο με θέμα «*Πρόληψη, διάγνωση και ενημέρωση για τον καρκίνο. Οι σύγχρονες εξελίξεις στην ογκολογία και οι θεραπείες για την αντιμετώπισή του*», τελεί υπό την αιγίδα της Ε.Σ.ΑμεΑ και είναι αφιερωμένο στη μνήμη του Χρήστου Κεσόγλου, αντιπροέδρου της Ε.Σ.ΑμεΑ, που έφυγε το 2024 από καρκίνο.

Το 1ο Ογκολογικό Συνέδριο της ΟΚΕ πραγματοποιείται στην πόλη - σταθμό και ορόσημο κατά του καρκίνου, τη Θεσσαλονίκη, όπου πριν από 35 χρόνια, το 1991, ιδρύθηκε ο Σύλλογος Καρκινοπαθών Μακεδονίας - Θράκης, ο πρώτος Σύλλογος Ογκολογικών Ασθενών της Ελλάδας και το 2004 ιδρύθηκε και η Ομοσπονδία Καρκινοπαθών Ελλάδος, με έδρα την Θεσσαλονίκη, από την αείμνηστη πρώτη πρόεδρο των δύο φορέων, την Περσεφόνη Μήττα.

Στο πλαίσιο του Συνεδρίου θα παρουσιαστούν οι σύγχρονες θεραπείες και οι πρωτοποριακές εξελίξεις που σημειώνονται καθημερινά σε βασικούς τομείς της έρευνας και της θεραπείας του καρκίνου. Θα μιλήσουν διακεκριμένοι επιστήμονες, καθηγητές, ερευνητές και γιατροί καθώς και εκπρόσωποι συλλόγων καρκινοπαθών της χώρας.. Κύριο μέλημα της ΟΚΕ είναι η συνεχής προσπάθεια ενημέρωσης των πολιτών, για τα σωτήρια αποτελέσματα της πρόληψης, ιδίως στην περιφέρεια και τις ακριτικές περιοχές της χώρας, η βελτίωση και η ποιοτική αναβάθμιση των συνθηκών νοσηλείας, θεραπείας, αποκατάστασης και κοινωνικής επανένταξης των πασχόντων.

**Το Συνέδριο είναι ανοιχτό στο κοινό.**

**Το πρόγραμμα επισυνάπτεται.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |